*Эрчим хүчний зохицуулах хорооны*

*2017 оны 03 сарын 31-ний өдрийн*

*96 дугаар тогтоолын хавсралт*

**ЭРЧИМ ХҮЧНИЙ АУДИТЫН ГЭРЭЭНИЙ ЗАГВАР**

Улаанбаатар хот ... оны ...-р сарын ...

Монгол Улсын Иргэний хууль, Эрчим хүч хэмнэлтийн тухай хууль, Засгийн газрын 2016 оны 295 дугаар тогтоолоор батлагдсан “Аудит хийх журам”-ыг тус тус удирдлага болгон нэг талаас Монгол Улсын аж ахуйн нэгжийн бүртгэлийн **...................** дугаар гэрчилгээтэй, **..........** регистрийн дугаартай **....................** (*байгууллагын нэр, хэлбэрийг бичнэ*)(цаашид **“ҮЙЛЧЛҮҮЛЭГЧ”** гэх) түүнийг төлөөлж **.............** (*нэр, албан тушаал*), нөгөө талаас **................** дугаар магадлан итгэмжлэл бүхий аудитын байгууллага (цаашид **“ГҮЙЦЭТГЭГЧ”** гэх), түүнийг төлөөлж **..............** (*нэр, албан тушаал*) нар, эсвэл **.............** дугаар аудитын үйл ажиллагаа эрхлэх эрх бүхий гэрчилгээтэй аудитор **..........** (*овог, нэр)* нар (цаашид хамтад нь **“ТАЛУУД”** гэх) дараах нөхцлүүдийг харилцан тохиролцож **20..** оны **...** дугаар сарын **...** –ны өдөр энэхүү эрчим хүчний аудитын гэрээ (цаашид **“ГЭРЭЭ”** гэх)-г байгуулав.

**Нэг. Гэрээний зорилго**

1.1. Энэхүү гэрээгээр аудитын ажлын хүрээ, тооцооны аргачлал, хэмжилтийн багаж хэрэгсэл, аудитын үйлчилгээний хөлс, гүйцэтгэх, үр дүнг хүлээлгэн өгөх хугацаа, аудитын үйл ажиллагаанд оролцогч талуудын эрх, үүрэг, хариуцлагыг зохицуулна.

**Хоёр. Ерөнхий нөхцөл**

2.1. Гэрээтэй холбоотой аливаа эрх, үүрэг, хариуцлагыг гэрээлэгч талууд бүрэн хариуцна.

2.2. Гэрээний загварт заагаагүй талуудын эрх, үүрэг, хариуцлагатай холбоотой бусад асуудлыг Монгол Улсын хууль, тогтоомжид нийцүүлэн талууд харилцан тохиролцож тусгаж болно.

**Гурав. Аудитын үйл ажиллагаа**

3.1. Аудитын үйл ажиллагааг төлөвлөгөөний дагуу гүйцэтгэнэ.

3.2. Талууд аудит хийх төлөвлөгөөг хамтран боловсруулах ба төлөвлөгөө нь энэхүү гэрээний хавсралт болно.

3.3. Төлөвлөгөөнд дараах зүйлсийг тусгана.

3.3.1 Аудитын хамрах хүрээ /*аудит хийх барилга байгууламж, технологийн шат дамжлага, тоног төхөөрөмжийн жагсаалт, ажлын нийт эзэлхүүн*/

3.3.2. Хэмжилтийн багаж хэрэгсэл, тооцооны аргачлал /*аудит хийх барилга байгууламж, технологийн шат дамжлага, тоног төхөөрөмжийн онцлогоос хамааруулан аудитын үйл ажиллагаанд зайлшгүй ашиглагдах багаж хэрэгсэл, тоног төхөөрөмжийн жагсаалт/*

3.3.3. Аудитын багийн бүрэлдэхүүн, ажил үүргийн хуваарь */гүйцэтгэгчийн санал болгосон аудитор болон аудитын үйл ажиллагаанд оролцогчдын жагсаалт, тэдгээрийн ажил үүргийн хуваарь/*

3.3.4. Аудитыг гүйцэтгэх, үр дүнг хүлээлгэн өгөх хугацаа */Эрчим хүчний аудит хийх журмын 5 дугаар зүйлд заасан үйл ажиллагааг хугацаагаар эрэмбэлэн нарийвчлан тогтооно/*

**Дөрөв. Гэрээний хугацаа**

4.1. Энэхүү гэрээ нь 20.. оны ... дугаар сарын ..-ны өдрөөс эхлэн 20.. оны ... дугаар сарын ... -ны өдөр хүртэл хүчин төгөлдөр байна.

**Тав. Аудитын үйлчилгээний хөлс, төлбөр тооцоо**

5.1.Талууд аудитын үйлчилгээний хөлсийг ...................... төгрөгөөр тохиролцов.

5.2. Аудитын үйлчилгээний хөлсөнд холбогдох татвар, хураамж багтсан байна.

5.3. Үйлчлүүлэгч нь гэрээнд гарын үсэг зурж баталгаажуулснаас хойш ажлын ...... өдөрт багтаан аудитын үйлчилгээний урьдчилгаа төлбөр болох нийт үнийн дүнгийн 30 хувьтай тэнцэх ....... төгрөгийг гүйцэтгэгчид төлнө.

5.4. Гүйцэтгэгч нь аудитын үйл ажиллагааны үр дүнг танилцуулж, баталгаажуулсан тайлан, зөвлөмжийг үйлчлүүлэгчид хүлээлгэн өгснөөр үлдэгдэл төлбөрийг нэхэмжлэх эрх үүснэ.

5.5. Үйлчлүүлэгч нь аудитын үйлчилгээний хөлсний нэхэмжлэхийг хүлээн авснаас хойш ажлын .... өдрийн дотор гүйцэтгэгчид төлнө.

5.6. Талууд харилцан тохиролцсоны дагуу гэрээнд зааснаас бусад нэмэлт ажлуудыг гүйцэтгэсэн бол ажлын хөлсийг тусгай нэмэлт гэрээний дагуу төлнө.

**Зургаа. Талуудын эрх, үүрэг**

**6.1 Үйлчлүүлэгчийн үүрэг**

6.1.1. Аудитын үйл ажиллагааг хэвийн явуулах нөхцөл, бололцоог бүрэн хангах;

6.1.2. Аудитын үйл ажиллагаанд үйлчлүүлэгчийн хяналт, оролцоотойгоор хийгдэх ажлын жагсаалтыг гаргаж өгөх;

6.1.3. Аудитын үйл ажиллагаанд шаардлагатай мэдээллийг гаргаж өгөх; (Эрчим хүчний хэрэглээний мэдээлэл, техник эдийн засгийн үзүүлэлт, тоног төхөөрөмжийн техникийн бичиг баримт, технологийн схем, туршилтын дүн гэх мэт)

6.1.4. Аудитын үйл ажиллагаанд шаардлагатай өөрийн өмчийн хэмжилтийн багаж хэрэгсэл, тоног төхөөрөмжийг гүйцэтгэгчид ашиглуулах асуудлыг энэ гэрээний 3.2-т заасан аудитын төлөвлөгөөнд тусгаж хэрэгжүүлэх зэргээр аудитын үйл ажиллагааг дэмжиж ажиллах.

**6.2. Үйлчлүүлэгчийн эрх**

6.2.1. Аудитын дүгнэлт, зөвлөмжийн талаар санал, хүсэлт, гомдол гаргах;

6.2.2. Гэрээний гүйцэтгэлтэй холбоотой нэмэлт мэдээлэл, тайлбар тодруулга, зөвлөгөө авах;

6.2.3. Үйлчлүүлэгчээс үл шалтгаалж гэрээний хугацаа хойшлох, бүрэн зогсоход хүрвэл гэрээг сунгах буюу цуцлах асуудлыг гүйцэтгэгчид тавих;

**6.3. Гүйцэтгэгчийн үүрэг**

6.3.1. Аудитын үйлчилгээг Монгол Улсын хууль, холбогдох дүрэм, журмын дагуу мэргэжил, ёс зүйн өндөр түвшинд гүйцэтгэх;

6.3.2. Аудитын явцад танилцсан, цуглуулсан бүх баримт бичиг, мэдээллийг зөвхөн аудитын үйл ажиллагаанд ашиглах ба байгууллагын бизнесийн нууцтай холбоотой аливаа асуудлыг бусдад задруулахгүй байх;

6.3.3. Үйлчлүүлэгчид эдийн засгийн үр ашигтай, техникийн үндэслэлтэй зөвлөмжийг гаргаж өгөх;

6.3.4. Үйлчлүүлэгчийн хүсэлтээр аудитын зөвлөмж, дүгнэлтийн үндэслэлийг тайлбарлах, нотлох;

6.3.5. Аудит хийх явцад үйлчлүүлэгчийн хөдөлмөрийн аюулгүй ажиллагаатай холбогдох дотоод дүрэм, журам, зааврыг мөрдөж ажиллах;

6.3.6. Аудитын хариуцлагын даатгалд даатгуулах асуудлыг бүрэн хариуцах;

6.3.7. Аудитын үйл ажиллагаанд үйлчлүүлэгчийн хяналт, оролцоотойгоор хийгдэх ажилд үйлчлүүлэгчээс томилсон ажилтантай хамтран ажиллах;

6.3.8. Үйлчлүүлэгч аудитын зөвлөмжийн дагуу эрчим хүч хэмнэлтийн арга хэмжээг хэрэгжүүлэх явцад нь шаардлагатай заавар, зөвлөмж өгч ажиллана.

**6.4. Гүйцэтгэгчийн эрх**

6.4.1. Гүйцэтгэгч гэрээний хугацаанд аудит хийх барилга, байгууламжид үйлчлүүлэгчээс олгосон үнэмлэхээр нэвтрэх;

6.4.2. Гүйцэтгэгч аудитын үйл ажиллагаанд шаардлагатай тайлбар, материалыг үйлчлүүлэгчээс гаргуулж авах, шаардах;

6.4.3. Үйлчлүүлэгчийн техник, тоног төхөөрөмж, технологи, барилга, байгууламжийн нөхцөл байдал, үйл ажиллагаатай танилцах;

6.4.4. Үйлчлүүлэгчийн холбогдох ажилтнуудаас ярилцлага, тайлбар, тодруулга авах;

6.4.5. Үйлчлүүлэгчээс шалтгаалж аудитын үйл ажиллагаа удааширвал гэрээний хугацааг сунгах талаар үйлчлүүлэгчид санал тавих;

6.4.6. Аудитын үйл ажиллагаанд үйлчлүүлэгчийн өмчийн хэмжилтийн багаж хэрэгсэл, тоног төхөөрөмжийг энэхүү гээний 3.2-т заасан аудитын төлөвлөгөөнд тусгасны үндсэн дээр ашиглах эрхтэй.

**Долоо. Талуудын хариуцлага, маргаан шийдвэрлэх арга зам**

7.1. Талуудын аливаа буруутай үйл ажиллагаанаас шалтгаалж аль нэг талд хохирол учирсан бол буруутай тал хохиролыг бүрэн хариуцна.

7.2. Гүйцэтгэгч аудитын үйлчилгээг хугацаанд нь гүйцэтгээгүй бол хугацаа хэтрүүлсэн хоног тутамд гүйцэтгээгүй үүргийн үнийн дүнгийн ... хувийн алданги төлнө.

7.3. Үйлчлүүлэгч аудитын үйлчилгээний хөлсийг энэхүү гэрээний 5.5-д заасан хугацаанд төлөөгүй бол хугацаа хэтэрсэн хоног тутамд төлөөгүй үнийн дүнгийн ... хувьтай тэнцэх алдангийг гүйцэтгэгчид төлнө.

7.4. Талууд энэхүү гэрээтэй холбоотой аливаа маргааныг харилцан зөвшилцөн шийдвэрлэх зарчмыг баримтална.

7.5. Талуудын хариуцлага нь Монгол Улсын Иргэний хууль болон бусад хуульд нийцсэн байх ба аль нэг талын эрх ашгийг хэт дордуулсан зохицуулалтыг нөгөө талдаа тулгахыг хориглоно.

7.6. Маргааныг харилцан зөвшилцөж, шийдвэрлэж чадахгүй бол Эрчим хүч хэмнэлтийн зөвлөлд хандаж шийдвэрлүүлнэ.

7.7. Эрчим хүч хэмнэлтийн зөвлөлийн гаргасан шийдвэрийг эс зөвшөөрсөн тохиолдолд шүүхэд гомдол гаргаж болно.

**Найм. Гэрээнд нэмэлт өөрчлөлт оруулах, цуцлах үндэслэл,**

**гэрээг дуусгавар болгох**

8.1. Гэрээнд нэмэлт өөрчлөлт оруулах асуудлыг Монгол Улсын хууль тогтоомжид нийцүүлэн хоёр тал харилцан тохиролцож шийдвэрлэнэ.

8.2. Аудитын явцад гэрээнд оруулсан аливаа нэмэлт, өөрчлөлт нь зөвхөн бичгээр хийгдэж талуудын гарын үсэг зурснаар хүчин төгөлдөр болно.

8.3. Гэрээг цуцлах үндэслэлийг Монгол Улсын хууль, тогтоомжид нийцүүлэн талууд харилцан тохиролцон тогтоож болно.

8.4. Учруулсан хохирлыг арилгахтай холбогдсон хууль тогтоомжид заасан үндэслэлээр 2 тал харилцан тохиролцож гэрээг хугацаанаас нь өмнө цуцалж болно.

8.5. Гэрээнд заасан хугацаа дууссан өдрөөр гэрээг дуусгавар болсонд тооцно.

**Ес. Бусад**

9.1 Талууд гэрээг Монгол хэлээр хоёр хувь үйлдэх ба нэг, нэг хувийг хадгална.

9.2. Талууд гэрээнд гарын үсэг зурж баталгаажуулсан өдрөөс эхэлж гэрээ хүчин төгөлдөр болно.

9.3. Энэхүү гэрээний хавсралт болох “Аудитын төлөвлөгөө” нь гэрээний салшгүй хэсэг болно.

**ГЭРЭЭ БАЙГУУЛСАН:**

|  |  |  |
| --- | --- | --- |
| **ҮЙЛЧЛҮҮЛЭГЧИЙГ ТӨЛӨӨЛЖ:**  *[Албан тушаал, Овог нэр]*  *[Гарын үсэг]...........................................*  ТАМГА  *[Үйлчлүүлэгчийн хаяг]*  *[Утас/факсын дугаар]*  *[Харилцагч банкны нэр, дансны дугаар]* |  | **ГҮЙЦЭТГЭГЧИЙГ ТӨЛӨӨЛЖ:**  *[Албан тушаал,Овог нэр]*  *[Гарын үсэг]........................................*  ТАМГА  *[Гүйцэтгэгчийн хаяг]*  *[Утас/факсын дугаар]*  *[Харилцагч банкны нэр, дансны дугаар]* |

**Эрчим хүч хэмнэлтийн менежер:**

*[Овог, нэр:]..........................................*

*[Гарын үсэг:]........................................*

*[Менежерийн цахим хаяг]..................*

*[Утас/факсын дугаар]........................*